High-definition television

High-definition television (HDTV) er en digital-TV-de-facto som begynte å bli vanlig på slutten av 2000-årene. HDTV sendes vanligvis i 16:9, et format som også er kjent som «widescreen» eller «bredformat». Oppløsningen er høyere enn hva de analoge standardene bruker og bildet fremstår dermed som skarpere og mer detaljert enn SDTV. HDTV krever egnede TV-er som kan vise høyere oppløsning enn SDTV.

Lyden har også ved HDTV mulighet for å sendes med blant annet Dolby Digital 5.1, som har fem kanaler (i motsetning til to i stereo).

Oppløsning og frekvens
Oppdateringsfrekvensen må tilpasses standardene som allerede er satt:
 23.976p
 24p (Kino)
 25p
29.97p
 30p
 50p
 60p
 50i (som ved PAL/SECAM)
 60i (som ved NTSC)

Følgende formater er definert
 720p (oppløsningen er 1280 x 720)
 1080i (oppløsningen er 1920 x 1080)
 1080p (oppløsningen er 1920 x 1080)

Bokstaven «i» etter sifrene står for interlaced, og betyr at de horisontale linjene oppdateres annen hver gang. I løpet av to oppdateringer vil dette skape et helt bilde.
«p» står for progressivt, da genereres bildet i løpet av én oppdatering.

Sendeteknologi
Plattformer

Det er i Norge fire teknologier tilgjengelig for sending/mottak av digitale TV-signaler.

 Digitalt bakkenett
 Digitalisert kabel-TV
 IPTV - TV-signaler sendt som datapakker over Internett
 Satellitt-TV - digitale sendinger fra satellitter

Det er også blitt vanligere med on-demand og TV-program over internett - eksempler på dette er Netflix, TV2 Sumo og YouTube, men dette går ikke under HDTV.

All HDTV krever på samme måte som vanlig digital-TV en mottakerboks eller en TV med integrert digitaltuner.

Standarder
På samme måte som med analog SDTV, har digital-tv/HDTV ulike standarder, ut ifra hvor i verden man er. En forskjell fra «standard-krigen» ved SDTV er imidlertid at man med HDTV har full enighet om bildeoppløsningen / definisjonsstandardene.

 ATSC – I stor grad samme gruppe land som hadde det analoge NTSC-formatet, minus Japan
 DVB – I stor grad samme gruppe land som hadde de analoge PAL og SECAM-formatene
 ISDB – Japans eget format. Også eksportert til Brasil og Venezuela.
 DMB-T/H – Kinas eget format.

Det må dog nødvendigvis ikke være HDTV man sender over disse standardene. SDTV kan gjøres digitalt, og sendes bl.a DVB, ATSC og ISDB.

Sendinger

HDTV i Norge og Skandinavia
Rundt 2010 var det flere HDTV-kanaler som hadde Norge og Skandinavia som mottakergruppe. Avhengig av hvilken TV-leverandør man benyttet fikk man i Norge tilgang til flere etablerte kanaler som i starten av 2010-årene hadde etablerte en egen kanalfekvens som sendte i HD-kvalitet. Etter noen år med doble sendinger slukket kanalene sine analoge utgaver på slutten av tiåret. I slutten av 2000-årene hadde følgende kanaler HD-varanter av sine analoge kanaler: TV1000, Viasat Sport, Canal+, TVNorge (den første norske kanalen i HD), TV 2 HD MTVNHD, BBC HD, Voom HD, Discovery HD, National Geographic HD, History Channel HD, Eurosport HD, Silver HD og SVT HD. Enkelte av disse kanalene er også tilgjengelig i resten av Skandinavia. Canal Digital lanserte sin første godkjente HDTV-dekoder for MPEG-4 og MPEG-2 1. februar 2007. I Norge lanserte Viasat sine HD-kanaler og HD-mottakere 15. januar 2008. NRK la i januar 2007 ut QuickTime- og Windows Media-filer i HD-kvalitet til nedlasting  på deres internettsider, nrk.no. 3. oktober 2008 lanserte TVNorge sin HD-kanal TVNorge HD, og ble den første TV-kanalen med hovedkontor i Norge med egen HD-kanal. 24. juni 2009 sendte TV 2 Allsang på Grensen som sitt første program i HD på HD-kanalen TV 2 HD. Denne kanalen distribueres av RiksTV, Canal Digital og Get. NRK visste ingen ting om denne lanseringen.

I tillegg sender European High Definition Media Group de pan-europeiske kanalene HD1, HD2 og HD5, som også kan mottas i Skandinavia.

Generelt vil TV-apparater som selges i Norge i dag ha høy nok oppløsning til å vise HDTV hvis TV-en er merket «HD ready», som viser at apparatene viser signaler i oppløsningen 1280 x 720p (progressivt) eller 1920 x 1080i (interlaced). Mye tyder på at dette vil bli det vanligste kringkastingsformatet det nærmeste tiåret. Det er derfor viktig å forvisse seg om dette hvis man skal kjøpe et apparat for fremtiden. Videoer i formatene 1920 x 1080p («full HD») krever tilsvarende TV (og videoavspillere) for å utnytte formatet maksimalt, men disse apparatene skalerer ned signalet til HD ready-formatet. HD-klare CRT TV-er har vanligvis en oppløsning på 1080i og oppskalerer 720p til 1080i. HD-klare LCD TV-er har vanligvis 720p oppløsning og nedskalerer 1080i til 720p.

Etterhvert ble sendinger i HD mer og mer vanlig og i løpet av 2016 og 2017 avsluttet de fleste av kanalene sine sendinger i SD.

Se også
Ultra-high-definition television (UHDTV).

Referanser

Kategori:TV